ISIGIDIMI SAMAXOSA, JULY 1, 1875.

3

salomlambo umiwe nguyise na, apo indaba zake ziyakusuke zihambe ngokukaulezayo ukuya kuyise? Napakade! Usityebi, unelungelo namhla akaswele nto, makamise isituba esikulu ke ngoko pakati komzi wake, noka yise. Nokuba akabuyanga ambone uyise akunto oko, upumile kwapela, nekowabo alisokuze libuye limbone. Wozibonela yena ngokwake kwakuba ntsuku ehamba apo angema kona, akufika ezweni elingamaziyo uyise nangegama, kubantu abangayikuba nakuwazi umlambo asuke kuwo. Kokukona kuyakuba luvuyo kuye xa kungeko mntu unokubalanda oyise noninakulu. Makahlale umkuluwa wake nelolifa lake, axamleke yilomisebenzi ayisebenzayo kowabo apo, makalale yena aligcine elo xego awugcine lomzi, abambe elogama lika yise. Kona ukuba ebesahleli ekaya bekuyakumsiza ntoni oko, ebeyakuhlala epantsi komkuluwa wake nje, nalempahla anayo namhla ingaze ibe sesandleni sake. Okukona kulungileyo koku, okukona wobufumana kamsinya ubuntu nobukosi kungoku; angaba ubeya kuzibulalela ni ngokuhlala ehleli engumntwana makakaye apo atanda kona. Woba nezicaka nje kwelo- zwe aya kulo,eziyakuzakumbusa,zibusele inkomo; wongenanje kwezimpahla axele akulamba, atengise ngenkomo akuxakwa yinto emxakileyo; kunga- bakonakele ntoni ngokukwenjenje kwake? Hai kukona kulungileyo namhla. Umka enentliziyo enjalo ke lomfana kungaseko bani amaziyo emhlabeni apa.

Elilizwe likude kutetwa lona apa, lihlabati eli nenkazimlo zalo, yintliziyo le, nenkanuko zayo, yimisebenzi le ikohlakeleyo atandayo umntu uku- sukelana nayo, yimikwa le ingendawo apikelene umntu ukwenza yona lemihla. Umntu nokuba ngubani wapi osele zinikele kwezonto, ngoselem. mele mgama u-Tixo, ngosele sezweni elikude, kuba u-Tixo akavumani nezonto.

Lomfana ebesimka nje kowabo ebesiti ndiya kude apo ndingasokubonwa ngu bawo, ubezimela uyise, ezimela impato yake, ezimela intando yake. Nokuba wenza ntoni wena, nokuba uhambele pi, nokuba usebenza pi, ubusa bani, musa ukuke ulilibale elilizwi liti “ Wena Tixo uyandibona.” Hlala ulibeke pambi kwako, nokuba selukude nabazali bako, nekowenu, ukoma Bayi usebenza kona, ukozindlela zakwa Rulumente usapuka kona, ukwele Daiman usimba kona, ukwelegolide uhlamba luhlalu kona, usema Bulwini usalusa gusha kona, usezidolopini upeka kona, musa ukuke uyilibale lendawo yokuba u-Tixo uyakubona, akuko ndawo angekoyo yena kuyo, akuko msebenzi uwenzayo angawuboniyo yena, akuko zwi ulitetayo wena angaliviyo yena, akuko bukolwane ubutandayo angabuqondiyo yena. Into inye kwapela angavumelani nayo u-Tixo engenakusondelelana naye sisono esi sodwa. Sililizwe elikude naye sona, si- butshaba obukulu kuye sona. Musa ke ukungena kuso, pambuka, musa ukuyihamba indlela yezikohlakali, cezela kude kuyo kuba kulapo u-Tixo angekoyo, apo angena kungena kona, yintshabalalo, lilishwa elingapele ndawo. Musa ukuzipalaza intsikelelo onazo, musa ukudlala ngazo, mhlonele u-Tixo onguyihlo, uyibambe yonke imiteto yake,

ungaxelisi yena lomfana osuke wawalahla onke amatamsanqa, wafuduka kowabo waya *ezweni eli- kude.*

UMBONISO WA PESHEYA KWE NCIBA.

Umboniso wesibini pesheya kwe Nciba ubuko ngo 25 ka May, e-Nqamakwe kwa Captain Blyth. Abantu ababeze kubonela baqala ukufika kwangosuku olungapambili; abanye abamhlope beza nosapo Iwabo ; kuko nabavela kwimigama enje nge Queenstown. Indawana ete yasixakaniso ibe kukuna kwe mvula. Kute ngo Mvulo yamana ukuna, yaza nangemini yomboniso yama- na ukufika izipango.

Ngolwe Sibini evekini, mhla ngomboniso, baqa- la kwanini ukufika, bevela kumacala ngamacala. Ute tu u-Feltman mayela nexa lesitoba, elandelwa likulu lamadoda atsho ngezifanayo onke. Yena ubetsho ngengubo azipiwe yi Governor oko wayese Kapa. Kute ngeleshumi ixesha kwafika u-Rili, inkosi yama Gcaleka, ehamba namadoda akumashumi amahlanu, kunye nemantyi yakona u-Mr Ayliff. Enye inkosi ebiko kwezivela mgama ngu Ndarala, inkosi yaba Tembu, no Mr. Eynn Imantyi yakona. Bekuko kanjalo neqela lamadoda avela kwa Matanzima.

Kute pambi kokuba kuqalwe umsebenzi woku- kangela impahla kwake kwadunywa katatu yimpi yonke, kudunyelwa Inkosazana u-Victoria. Emva koko bapumile abagwebi ukuya kukangela izinto abamiselwe ukuze bahlule kuzo, kute kuzo zonke kwanyulwa omhlope nontsundu. U-Rili no Ndarala bate nabo bafakwa enanini labagwebi —U-Rili emiswe no W. R. O. Eynn Esq. ati ukumbiza ngumntana wake.

Izinto ezibe ziziswe embonisweni azinakucuku- swa bani zonke. Bezilapa inkomo, amahashe, inkabi, igusha, ibokwe, ihangu, izinja, umbona, amazimba, itapile, izonka, imigubo, izihlangu, into ezikandiweyo, nemiti ecweliweyo, nezinye izinto.

Bakuwugqiba umsebenzi wabo abagwebi ku- hlanganiswene ndawonye ukuba kuze kwamkelwe amabaso. Abangekankanywe bonke abawafumeneyo ; aba balandelayo ngabafumene azintloko—

Elehashe lokukwelwa elikupe amanye lizuzwe yinkosi u-Feltman.

Elesibini, kwa'elehashe lokukwelwa ngu Joseph Feltman

Elesitatu ngu Ntanga.

Elehashe elikupise ngobuhle lazuzwa ngu S. Mazamisa.

Elenkunzi yezapesheya ekupise ngobuhle lemka no Kitshane.

Elilandela elo lemka no Damant.

Elenkunzi yezeli lizwe ekupise ezinye lano Booy Malgas.

Elemazi ezimbini zefarlani ezikupe ezinye lano Papela,

Elamatokazi lano Jafta Dayingo.

Elemazi ezimbini zezintlobo zalapa lalunga no Yase.

Elenxowa yenqolowa ekupe ezinye no Jantyi Gcingca.

Elenxowa yerasi no Jantyi Gcingca.

Elokucwela lano Beko.

Elokwenza imiti yenqwelo lano Nelani..

Elokukanda lakwano Nelani.

Elokwenza izihlangu lano Sena.

Elokutunga lemka no Emma.

Elilandela elo ekutungeni lano Eliza.

Elomgubo osilwe ngelitye elenziwe ngontsundu lemka no Siko Radas.

Elesonka esenziwe kakuhle—W. Philip.

Elebatata (iyeza)—Molewa.

Elengobozi ekupe ezinye—Yeta.

Elehabile—Mazamisa.

Elesipani senkabi—J. Liwane.

Elesilandelayo lano—Raletana.

Bekuko nezinye intwana ntwana ezinikelelwe amabaso ezingenakulandwa ngoku.

Emva kokwabiwa kwamabaso ute u-Captain Blyth waposa amazwana ambalwa ewabekisa ku Mamfengu, ewabonisa ukulunga komboniso, nokuba ubufanele ukuvuselela ekutini bonke bazamele izinto ezicokisekileyo : nokuba kanjalo i-Government iyayi tanda kanye lento bayenzayo yomboniso, ide yarola £50.; Enye indawo wati uyatemba ukuba ngozayo umnyaka kobako elendlu ekupe ezinye, nelomhlaba obiyelwe ngokudlule eminye, nezinye izinto abazenza emakaya abo, ezibonisa ukuhambela pambili. Ubekise umbulelo kwabebevela mgama abancedisileyo ngokubako kwabo nangokuvuma ukuba ngabagwebi.

Emva kwake kusuke u-Feltman waposa amazwana okubulelela Amamfengu kubo bonke ababonisa ukuwakatalela, nabade bahamba imigama emide ukuza kulo mboniso.

Noko ubungafikanga kowokuqala kubonakele ukuba kuhanjelwa pambili. Akuko umke esiti ndifumane ndazixamla ukuza apa. Abaqale kulo ukubako bemke bengalibali, bemangalisiwe. Ite enye indawo ewenze mandi yangababeti begubu bakwa Feltman, abebefike bafaniselana ngento entle. Nompati wabo ubekwangumfana ontsundu. Badlale kamnandi kanye, noko angekabi maninzi amaculo abawaziyo.

Kanjalo kuyabuleleka kakulu ukubako kwe nkosi ezinje ngo Rili no Ndarala: kutembeka ukuba kovelisa izinto ezininzi ezinkulu.

Utandekile umsebenzi walomini, waqondisa imizamo nempumelelo ka Captain Blyth pakati kwabantu apakati kwabo, nokuvuma kwabo izinto ezifanelekileyo.

ABAHAMBI.

I-Government yama French ilungiselela uku- tuma amadoda amabini U-M. de Brazza no M’ de Marche, ukuba beze kuhlola indawo ezitile ezingekafikelelwa, zompakati we Africa. Enye yalo madoda U-de Marche ubeseke walapa E-Africa ngapambili, ehamba nomnye umfo abati ngu M. Savoignan.

Lamadoda ahambayo ngoku ayakusuka E- France ekungeneni kuka September aye kufikela